DAG 62: SA steek 25 000-kerf verby met nóg 1 673 infeksies | Netwerk24
Deur Verslagspan 27 Mei 2020 06:46
Dit is dag 62 van die nasionale staat van inperking.
Die 3 moet-lees-stories vandag:
1. Regering se ‘kommunikasie-flaters’ betreur
Die regering “is nie in ’n hoek gedryf” deur godsdienstige leiers oor eise om plekke van aanbidding oop te maak onder vlak 3 van die inperkingsregulasies nie. Jackson Mthembu, minister in die presidensie, het Woensdag op ’n mediakonferensie die redes uiteengesit waarom twee belangrike aankondigings oor die direktiewe vir vlak 3 van die inperkingsregulasies, uitgestel is.
2. SA kan nooit werklik gereed wees vir virus – kenners
Hoewel die regering sy bes gedoen het om die gesondheidstelsel sedert die begin van die staat van inperking vir Covid-19 voor te berei, sal Suid-Afrika nooit werklik gereed wees nie, sê mediese kenners.
3. Kerk dalk nie net beperk tot Sondae
Lidmate van Christelike kerke sal eersdaags dalk in die week eredienste moet bywoon. Kerke het Woensdag aan Netwerk24 gesê dat hulle alles sal doen om soveel moontlik lidmate onder die huidige regulasies te akkommodeer – soos om dienste nie tot Sondae te beperk nie.
27 Mei 22:20:24
Amper 30 000 meer toetse is sedert Dinsdag se verslag uitgevoer.
27 Mei 22:18:56
Die Wes-Kaap is steeds die provinsie met die hoogste dodetal - 391.
27 Mei 22:15:21
Die dodetal was teen Woensdagaand 552, 28 meer as Dinsdagaand se syfers.
295 van die sterfgevalle was mans (52,3%) en 259 (46,7%) vroue.
2 sterfgevalle was onder die ouderdom van 9, 1 tussen die ouderdomme van 10-19 en 4 in die ouderdomsgroep 20-29.
27 Mei 22:10:31
13 451 mense kon al van die virussiekte herstel en volgens 'n verklaring van dr. Zweli Mkhize, minister van gesondheid, is dit 'n herstelkoers van 52%.
27 Mei 22:08:58
27 Mei 22:08:28
Nóg 1 673 nuwe infeksies het Suid-Afrika se bevestigde infeksies Woensdagaand verby die 25 000-kerf gedruk tot 25 937.
27 Mei 21:57:29
Meer as ’n duisend dokters, verpleërs en ander werkers in die Wes-Kaapse openbare gesondheidsektor het al die koronavirus opgedoen. Ses van hulle het gesterf, het die provinsie se departement van gesondheid Woensdag bekend gemaak. Dit is drie verpleegsters, twee skoonmakers en ’n portier.
27 Mei 21:55:36
The @WHO announced the creation of a foundation to tap new sources of funding that could help ease a potential cash shortage https://t.co/tx2p4UJVUD pic.twitter.com/Rbz4pWLRNe
27 Mei 21:54:14
5,6 miljoen bevestigde gevalle
Lande met die grootste getal bevestigde gevalle:
• 1 689 145 | Amerika
• 391 222 | Brasilië
• 268 615 | Brittanje
• 236 259 | Spanje
• 231 139 | Italië
Lande met die meeste sterftes:
• 99 684 | Amerika
• 37 542 | Brittanje
• 33 072 | Italië
• 28 533 | Frankryk
• 27 117 | Spanje
- Data: Johns Hopkins-Universiteit
Klik hier vir die data.
27 Mei 21:41:41
Meer oor: Koronavirus | Pandemie | Covid-19
Ouers wil nie kinders ‘in glaskas toesluit’
Gautengse skole sal Maandag gereed wees, sê Lesufi
Tekorte lei tot reuse-agterstand met toetse in W-Kaap